Diari Oficial de la Generalitat Valenciana


Sumari del DOGV 5278, del 12-06-2006 (2006/6198)

Bases per a la provisió en propietat, per mitjà de promoció interna, per concurs oposició, d'una plaça d'oficial en cap de la policia local, enquadrada en l'escala d'administració especial, subescala de servicis especials, classe policia local, escala bàsica, categoria oficial, de la plantilla de l'Ajuntament de Benijófar.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5278

Data del DOGV
:   12-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/6198


Data del document
:   16-05-2006

Organisme emissor
:   Ajuntament de Benijofar

Tipus de document
:   Convocatòria

Descriptors 

:   * Benijófar
    * concurs administratiu
    * administració local
    * policia

Bases per a la provisió en propietat, per mitjà de promoció interna, per concurs oposició, d'una plaça d'oficial en cap de la policia local, enquadrada en l'escala d'administració especial, subescala de servicis especials, classe policia local, escala bàsica, categoria oficial, de la plantilla de l'Ajuntament de Benijófar. [2006/M6198]  
Primera. Objecte de la convocatòria  
1. És objecte de la convocatòria la provisió en propietat, per mitjà de promoció interna, d'una plaça d'oficial en cap de la policia local, vacant en la plantilla d'este Ajuntament, enquadrada en l'escala d'administració especial, subescala servicis especials, inclosa en l'oferta d'ocupació de 2005, i dotada amb els havers corresponents al grup C.   
2. Les proves es realitzaran per mitjà del sistema de concurs oposició. La realització d'estes s'ajustarà al que establix la Llei 7/1985, de 2 d'abril, Reguladora de les Bases de Règim Local; Llei 30/1984, de 2 d'agost, de Mesures per a la Reforma de la Funció Pública; Reial Decret Legislatiu 781/1986, de 18 d'abril, pel qual s'aprova el Text Refós de les disposicions vigents en matèria de règim local; Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'administració local, i; supletòriament, el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat per Reial Decret 364/1995, de 10 de març; així com la normativa específica de policia local, en concret Decret 19/2003, de 4 de març, del Consell de la Generalitat, pel qual es regula la Norma Marc sobre Estructura, Organització i Funcionament dels Cossos de Policia Local de la Comunitat Valenciana; Llei 6/1999, de 19 d'abril, de Policies Locals i de Coordinació de les Policies Locals de la Comunitat Valenciana; així com el Decret 88/2001, de 24 d'abril, regulador de les bases i criteris generals uniformes per a la selecció, promoció i mobilitat de totes les escales i categories i d'auxiliars; en l'Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, i; les ordes de 23 de novembre de 2005, de la Conselleria de Justícia, Interior i Administracions Públiques, per les quals s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana i s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, respectivament.  
3. Les bases de la convocatòria es publicaran íntegrament en el Butlletí Oficial de la Província d'Alacant, així com en el Diari Oficial de la Generalitat, i el seu extracte en el Boletín Oficial del Estado. Les successives publicacions s'efectuaran al tauler d'edictes de la corporació.  
4. En el cas que la plaça convocada resultara vacant en este procediment de selecció, es proveirà per mitjà de mobilitat o torn lliure.   
Segona. Requisits dels aspirants  
1. Per a prendre part en les proves selectives serà necessari:   
a) Ser funcionari de carrera, agent del cos de policia local de l'Ajuntament de Benijófar, amb una antiguitat mínima de dos anys, i estar en situació de servici actiu, amb exercici real del lloc de treball corresponent.  
b) Estar en possessió del títol de Batxiller, Formació Professional de segon grau o equivalent; o haver pagat els drets per a la seua expedició.   
c) Estar en possessió dels permisos de conducció per a motocicletes de qualsevol cilindrada i potència, turismes i vehicles prioritaris.   
d) No haver sigut sancionat per falta greu o molt greu en els dos anys anteriors, ni haver acumulat més de dos sancions per falta lleu en els últims 6 mesos, en la data de finalització del termini d'instàncies de la present convocatòria.   
e) No patir cap malaltia ni defecte físic que l'inhabilite per a l'exercici de les funcions pròpies de l'escala i categoria a què aspira, d'acord amb el quadro d'exclusions mèdiques que s'establixen per orde del conseller competent en matèria de policia.   
2. Tots els requisits exigits hauran de posseir-se pels aspirants en el moment de finalització del termini d'admissió d'instàncies.   
Tercera. Drets d'examen  
Els drets d'examen, que es fixen en la quantitat de 25 euros, seran pagats pels aspirants en presentar la instància, i hauran d'adjuntar-hi el justificant de pagament. Només seran tornats en el cas de no ser admesos a examen per falta dels requisits exigits.   
Quarta. Instàncies  
1. Les instàncies per a sol·licitar prendre part en la convocatòria, en què els aspirants hauran de manifestar expressament que compleixen tots i cada un dels requisits exigits en les bases, es dirigiran a l'alcalde president de la corporació.  
2. Les instàncies es presentaran en el Registre General de l'Ajuntament de Benijófar o a través de qualsevol dels mitjans establits en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.   
3. A la instància, en què s'enumeraran els mèrits, s'adjuntarà en sobre tancat la documentació acreditativa dels mèrits al·legats per mitjà d'originals o fotocòpia compulsada per a ser valorats en la fase de concurs. Els mèrits no justificats en este moment no seran presos en consideració.  
4. El termini de presentació d'instàncies serà de 20 dies naturals, comptats a partir de l'endemà de la publicació de l'anunci de la convocatòria en el Boletín Oficial del Estado.   
5. Haurà d'unir-se a la instància fotocòpia del document acreditatiu d'haver ingressat en el número de 8619864739 de la CAM la quantitat de 25 euros indicant «Promoció Interna», en concepte de drets d'examen.  
Cinquena. Admissió d'aspirants  
1. Acabat el termini d'admissió d'instàncies, mitjançant una resolució de l'Alcaldia s'aprovarà la llista d'aspirants admesos i exclosos, en el termini màxim d'un mes, la qual cosa es farà pública en el Butlletí Oficial de la Província d'Alacant, i es concedirà un termini de 10 dies hàbils a efectes d'esmena de defectes.  
2. El mateix anunci indicarà la composició del tribunal, així com el lloc i la data de celebració de les proves.  
3. Si transcorregut tal termini no s'haguera formulat cap reclamació passarà a definitiva la llista provisional sense necessitat de nova publicació. En cas contrari, les reclamacions seran acceptades o rebutjades en la resolució per la qual s'aprove la llista definitiva, que es farà pública al tauler d'anuncis de la corporació.   
Sisena. Tribunal qualificador   
1. El tribunal qualificador de les proves selectives estarà constituït de la forma següent:   
President: l'alcalde president de la corporació o regidor en qui delegue.   
Secretari: el que ho siga de la corporació o funcionari d'esta en qui delegue, que actuarà amb veu i vot.   
Vocals:  
. El portaveu del Grup Municipal Socialista o regidor en qui delegue.  
. El portaveu del Grup Municipal Popular o regidor en qui delegue.  
. El regidor de Personal o regidor en qui delegue.  
. El regidor delegat de Trànsit i Seguretat de l'Ajuntament de Benijófar, o regidor en qui delegue.   
. Un representant designat per la direcció general de la Generalitat Valenciana competent en matèria d'administració local.  
. Un representant designat per la direcció general de la Generalitat Valenciana competent en matèria de policia local.  
. El cap de la Policia Local de Benijófar o, si no n'hi ha, el de qualsevol altre municipi.  
. Dos representants dels treballadors designats pel delegat de personal de l'Ajuntament.  
2. Cada membre titular del tribunal comptarà amb un suplent, que podran actuar indistintament.   
3. El tribunal podrà nomenar assessors especialistes per a la realització i correcció de les proves en què ho jutge necessari.   
4. La designació dels membres del tribunal, així com la dels respectius suplents, es farà pública en el Butlletí Oficial de la Província d'Alacant.   
5. Els membres del tribunal hauran d'abstindre's d'intervindre, notificant-ho al president d'este, quan concórreguen en ells circumstàncies de les que disposa l'article 28.2 de la Llei 30/1992, o si hagueren realitzat tasques de preparació d'aspirants a proves selectives en els cinc anys anteriors a la publicació de la respectiva convocatòria. El president podrà sol·licitar dels membres del tribunal declaració expressa d'estes circumstàncies.   
Així mateix, els aspirants podran recusar els membres del tribunal quan concórreguen les circumstàncies establides en l'indicat article 28.2 de la Llei 30/1992.   
Setena. Començament i desenvolupament de les proves selectives  
1. Les proves selectives començaran una vegada transcorregut almenys un mes des de la publicació de l'anunci de la convocatòria en el Boletín Oficial del Estado.   
2. Els opositors seran convocats per a cada exercici en crida única, excepte casos de força major degudament justificats i apreciats lliurement pel tribunal.   
3. Per a establir l'orde en què hauran d'actuar els aspirants en aquells exercicis que no es puguen realitzar conjuntament, caldrà ajustar-se a l'orde alfabètic dels cognoms.  
Huitena. Fases i exercicis de les proves selectives  
Les proves selectives revestiran la modalitat de concurs oposició.   
1. Fase d'oposició: serà prèvia a la de concurs, tindrà caràcter eliminatori i no podrà tindre's en compte per a superar la fase de concurs.   
Les proves de la fase d'oposició constaran dels exercicis següents:   
I. Reconeixement mèdic.   
A esta prova hauran de comparéixer els aspirants portant certificat mèdic oficial, expedit per professional qualificat, en què haurà de constar expressament l'aptitud o falta d'esta per a l'exercici del càrrec i que este s'ha efectuat d'acord amb el quadro d'exclusions establit per Orde de 23 de novembre de 2005, de la Conselleria de Justícia, Interior i Administracions Públiques. El dit certificat mèdic haurà d'estar expedit en els 10 dies anteriors a la presentació.  
La superació d'esta prova durant l'últim any l'eximix del seu compliment, sempre que no s'aprecien malalties o malalties que a judici del tribunal justifiquen tornar-les a passar.   
II. Prova psicotècnica.  
Es realitzarà el reconeixement psicotècnic ajustat a l'Orde de 23 de novembre de 2005, de la Conselleria de Justícia, Interior i Administracions Públiques. La superació amb anterioritat d'esta mateixa prova en el termini establit d'un any l'eximix de la seua realització.   
III. Proves d'aptitud física.   
Consistirà a superar proves d'aptitud física que posen de manifest la capacitat per a l'exercici del lloc de treball, el contingut i les marques mínimes de les quals seran, almenys, les següents i segons el quadro d'edats:   
Barem d'edats masculí:  
Quadro d'edats 1 2 3  
Fins a 30 anys 4,20» 3,75 m 10»  
De 31 a 35 anys 4,50» 3,50 m'11»  
De 36 a 40 anys 5,30» 3,25 m 12»  
De 41 a 45 anys 10 » 3,00 m 13»  
De 46 a 50 anys 11 » 2,75 m 14»  
Més de 50 anys 12 » 2,40 m 15»  
Barem d'edats femení:  
Quadro d'edats 1 2 3  
Fins a 30 anys 4,50» 3,10 m'11»  
De 31 a 35 anys 5,20» 2,90 m 12»  
De 36 a 40 anys 6,00» 2,70 m 13»  
De 41 a 45 anys 11 » 2,50 m 14»  
De 46 a 50 anys 12 » 2,30 m 15»  
Més de 50 anys 13 » 2,10 m 16»  
Proves:  
. Carrera de resistència 1.000 metres.   
. Salt de longitud amb carrera.  
. Velocitat 60 m llisos.  
La qualificació d'este exercici serà d'apte o no apte, i caldrà superar com a mínim dos de les tres proves per a ser declarat apte.   
La superació d'esta prova tindrà una validesa de quatre anys des de la seua realització, fins al dia de finalització del termini de presentació de les instàncies, amb independència de l'edat de l'aspirant, i quedaran exempts de realitzar-la aquells que, en tal període, l'hagen superada.   
La valoració de les proves d'aptitud física en les proves de salt es realitzarà mesurant la distància efectiva.   
IV. Qüestionari temari.  
Consistirà a contestar correctament per escrit un qüestionari d'un mínim de 50 preguntes i màxim de 75 preguntes, amb quatre respostes alternatives una d'elles certa, en un temps màxim d'1 hora i 30 minuts, sobre els temes indicats en els grups I a IV, ambdós inclusivament, del temari que figura annex a les presents bases.   
Este exercici es qualificarà de 0 a 10 punts, sent eliminats els aspirants que no aconseguisquen una puntuació mínima de 5 punts. La qualificació es farà com seguix:   
. Cada pregunta contestada correctament es puntuarà amb 0,20 punts.   
. Les preguntes sense contestar o contestades en més d'una de les alternatives no puntuaran, encara que alguna de les contestades siga correcta. Tampoc seran objecte de penalització.  
. Cada pregunta contestada incorrectament (assenyalant com a vertadera una alternativa que no és la correcta) es penalitzarà amb 0,10 punts.  
V. Desenvolupament del temari.   
Consistent a desenvolupar per escrit durant un temps màxim d'1 hora i 30 minuts i mínim d'1 hora, dos temes triats per l'aspirant de quatre extrets per sorteig, dels grups primer a quart, ambdós inclusivament, que componen el temari. Tals temes seran llegits en sessió pública davant del tribunal, que podrà formular les preguntes o aclariments que sobre estos jutge oportuns.   
Es valorarà la claredat d'idees i el coneixement sobre els temes exposats.   
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.   
VI. Pràctica.  
Consistirà en la realització d'un exercici escrit, amb una duració màxima d'1 hora, que fixarà el tribunal abans de realitzar-lo, que versarà sobre el desenvolupament d'un supòsit policial sobre les activitats, funcions i servicis propis del lloc a què s'opta, així com, si és el cas, sobre la redacció de documents policials. Es valorarà la claredat i exposició de les actuacions i mesures que hagen d'adoptar-se en relació amb el supòsit plantejat.   
Es podran acompanyar o fixar sobre pla que aporte el tribunal les actuacions policials.   
La qualificació d'este exercici serà de 0 a 10 punts i caldrà obtindre un mínim de 5 punts per a superar-lo.  
VII. Temes locals.  
Consistirà en l'exposició per escrit d'un tema dels que componen el grup cinqué en un temps màxim d'1 hora i mínim de 45 minuts; s'hi valoraran els coneixements exposats, la claredat en l'exposició, neteja, redacció i ortografia; en tot cas, serà llegit per l'aspirant en sessió pública davant del tribunal.   
L'exposició escrita del tema podrà substituir-se per la realització d'una prova de preguntes amb respostes alternatives.   
La qualificació d'este exercici serà de 0 a 10 punts.   
La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de les puntuacions de cada un dels membres del tribunal de selecció, havent de rebutjar-se a estos efectes totes les puntuacions màximes i mínimes quan entre elles hi haja una diferència de 4 punts o més, servint, si és el cas, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.   
2. Fase de concurs:   
Els mèrits al·legats, i justificats documentalment, seran valorats d'acord amb el barem general aprovat per Orde de 23 de novembre de 2005, de la Conselleria de Justícia, Interior i Administracions Públiques, i seran els següents:   
I. Titulació acadèmica i cursos de formació i perfeccionament.   
Fins a un màxim d'11,70 punts:  
a. Titulació acadèmica. Fins a un màxim de 5,20 punts.   
Es valoraran les titulacions acadèmiques acreditades pels concursants que siguen iguals o superiors a les que s'exigixen per a accedir a l'escala i categoria a què pertanguen. No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior.  
Doctor:   
. Dret, Psicologia, Criminologia, Pedagogia, Sociologia i Ciències Polítiques: 4 punts.  
. En altres matèries: 3 punts.  
Llicenciat:  
. Dret, Psicologia, Criminologia, Pedagogia i Sociologia: 2,50 punts.   
. En una altra matèria o equivalent: 2 punts.  
Diplomat:  
. Educació Social, Gestió i Administració Pública, Treball Social o Criminologia, o tindre superat i degudament acreditat el primer cicle en Dret, Psicologia, Pedagogia, Sociologia o Ciències Polítiques: 1,50 punts.   
. En una altra matèria o equivalent: 1 punt.   
Els màsters impartits per la universitat es valoraran per raó de 0,03 punts per es complet.  
b. Cursos organitzats per l'IVASP o organismes anàlegs. Fins a un màxim de 3,50 punts.   
Per la realització de cursos organitzats per la direcció general competent per raó de la matèria policial, a través de l'IVASP o homologats per este, s'ajustarà al següent barem. S'inclouran aquells cursos reconeguts per la direcció general com a homologats a efectes de baremació.   
Nombre d'hores Assistència Aprofitament  
De 20 a 50 0,15 0,30 punts  
De 51 a 100 0,30 0,60 punts  
De 101 a 150 0,45 0,90 punts  
De 151 a 200 0,60 1,20 punts  
De 201 a 250 0,75 1,50 punts  
Més de 250 0,90 1,80 punts  
Quan es tracte de cursos de duració inferior a la mínima avantdita, la puntuació d'estos vindrà donada per la suma del còmput d'hores i/o assistència a estos, que haurà de realitzar el tribunal qualificador. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 3 punts.  
Els cursos organitzats i impartits per l'IVASP, realitzats amb anterioritat a la data d'entrada en vigor de a Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.   
Els cursos bàsics de formació inicial i els cursos d'ascens o capacitació no seran objecte de puntuació, els cursos de dispensa en un grau del requisit de titulació, si és el cas, com a cursos amb diploma d'assistència. No seran puntuables si ja es van tindre en compte a efectes de titulació acadèmica per a promoció interna.  
c. Coneixement del valencià. Fins a un màxim de 3 punts.   
Acreditat per mitjà de certificat oficial de la Junta Qualificadora de Coneixements de Valencià. La valoració del coneixement del valencià s'efectuarà puntuant exclusivament el nivell més alt obtingut.   
­ Certificat de coneixements orals: 0,75 punts.  
­ Certificat de grau elemental: 1 punt.   
­ Certificat de grau mitjà: 2 punts.   
­ Certificat de grau superior: 3 punts.   
II. Antiguitat i grau personal.  
Fins a un màxim de 9,10 punts.   
a. Antiguitat. Fins a un màxim de 7,10 punts.   
­ Per cada mes complet de servicis en actiu en la mateixa escala i categoria de la policia local o superior: 0,036 punts.  
­ Per cada mes complet de servicis en actiu en cada una de les categories inferiors de la policia local: 0,026 punts.   
­ Per cada mes complet de servicis en actiu prestat en altres forces i cossos de seguretat: 0,016 punts.   
­ Per cada mes complet de servicis en actiu prestat en qualsevol administració pública no valorats en els anteriors paràgrafs: 0,006 punts.   
A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en Administració Pública.   
b. Grau personal. Fins a un màxim de 2 punts.   
Per la possessió d'un determinat grau personal consolidat:   
­ Grau consolidat inferior al del lloc sol·licitat: 1 punt.   
­ Grau consolidat igual o superior al del lloc sol·licitat: 2 punts.  
Per a la determinació del grau personal caldrà ajustar-se al que disposa la normativa sobre funció pública dictada per la Comunitat Valenciana.  
III. Mèrits específics.   
Fins a un màxim de 5,20 punts.   
a. Idiomes no nacionals. Fins a un màxim de 2 punts.  
Coneixement d'un o més idiomes acreditats documentalment, per mitjà de certificació expedida per facultat o escola oficial reconeguda: 1 punt per cada cicle acabat. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,20 punts per curs complet.   
Acreditació de l'Escola Oficial d'Idiomes del coneixement d'idiomes oficials de qualsevol país de la Unió Europea: 0,2 punts per curs o el seu equivalent si es tracta de cicles fins a un màxim d'1 punt. A estos efectes es puntuarà el nivell més alt acreditat.  
b. Altres mèrits. Fins a un màxim d'1,20 punts.   
Es valoraran lliurement apreciats pel tribunal qualificador els coneixements en administració i gestió de recursos humans i informàtica, títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, felicitacions no justificades en expedients expressos, així com qualsevol activitat formativa que es presente en el concurs, i altres degudament acreditats i no valorats en els anteriors apartats, tots ells, fins a un màxim de 0,10 punts per mèrit acreditat.  
La intervenció com a ponent en conferències i seminaris relacionats amb l'activitat policial i reconeguda per l'IVASP es valorarà fins a un màxim de 0,12 punts.   
Les publicacions relacionades amb l'activitat policial es valoraran fins a un màxim de 0,18 punts, per cada una d'elles.   
c. Premis, distincions i condecoracions. Fins a un màxim de 2 punts.  
­ Per estar en possessió de la Placa Col·lectiva al Mèrit Policial de la Generalitat Valenciana, 0,30 punts.  
­ Per estar en possessió de la Placa Individual al Mèrit Policial de la Generalitat Valenciana: 1 punts.  
­ Per estar en possessió de la Medalla al Mèrit Policial de la Generalitat Valenciana: 0,60 punts.   
­ Per ser objecte de felicitació o menció individual pel director general de la conselleria competent en matèria de policia local: 0,60 punts per cada una d'elles.   
­ Per condecoracions concedides, previ expedient respecte d'això, per altres administracions públiques com a reconeixement a la lloable, extraordinària i meritòria actuació policial a títol individual: 1 punt per cada un d'ells. Si la condecoració és concedida a títol col·lectiu la puntuació serà de 0,1 punts per a cada un d'ells.   
­ Per premis, distincions, felicitacions o mencions concedides, previ expedient respecte d'això, per altres administracions públiques com a reconeixement a la lloable, extraordinària i meritòria actuació policial a títol individual: 0,30 punts per cada un d'ells.  
IV. Límits de puntuació.  
La puntuació màxima possible a obtindre per tots els apartats d'este barem serà, en conseqüència, de 26 punts.   
Deu. Relació d'aprovats   
En el procés selectiu només podrà ser aprovat un dels aspirants, el que majors qualificacions definitives haguera obtingut en el concurs oposició, que serà proposat pel tribunal a la corporació, prèvia la presentació de la documentació exigida per les presents bases, per a incorporar-se a l'Institut Valencià de Seguretat Pública, per a seguir un curs de formació teoricopràctic de caràcter selectiu.   
Si l'aspirant aprovat renunciara a continuar el procés de selecció, o en fóra exclòs per no tindre algun dels requisits exigits, no presentar la documentació o per falsedat d'esta, o per no superar el curs selectiu, s'anul·laran les actuacions respecte d'este i el tribunal podrà proposar l'aprovació d'un altre dels aspirants -seguint l'orde de majors qualificacions obtingudes, qui s'incorporarà a la realització del curs selectiu en les mateixes condicions assenyalades anteriorment.  
Onze. Curs de formació  
L'aspirant que aprove la fase de concurs oposició, prèvia la presentació de la documentació exigida, haurà de superar en l'Institut Valencià de Seguretat Pública un curs de caràcter selectiu, de contingut teoricopràctic.   
Aquells aspirants que hagueren realitzat amb anterioritat el curs selectiu per a l'accés a la mateixa escala de la policia local als municipis de la Comunitat Valenciana quedaran exempts de realitzar-lo, mitjançant una resolució del director general competent en matèria de policia, a proposta de la Direcció de l'Institut Valencià de Seguretat Pública, si no hagueren transcorregut més de quatre anys des de la data de realització i superació d'este i no s'haguera alterat substancialment el seu contingut.   
El curs selectiu tindrà una duració de 350 hores lectives.   
La qualificació del curs correspondrà a l'Institut Valencià de Seguretat Pública, i la seua valoració es realitzarà prenent com a base criteris objectius.   
Durant la realització del curs teoricopràctic l'aspirant serà nomenat funcionari en pràctiques de la corporació, amb els drets inherents a tal situació i percebrà, en tot cas, les retribucions íntegres del lloc a què aspira.  
Dotze. Nomenament  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació si l'aspirant l'ha superat o no i, si és el cas, amb indicació de la qualificació obtinguda, als efectes del seu nomenament com a funcionari de carrera.  
El nomenament haurà d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.  
Tretze. Incidències  
El tribunal queda facultat per a resoldre els dubtes que es presenten i adoptar els acords necessaris per al bon orde de les proves selectives en tot el no establit en les presents bases, d'acord amb el que establix la legislació vigent.   
Catorze. Recursos  
Contra les presents bases i tots els actes administratius definitius que se'n deriven podran interposar els interessats els oportuns recursos, en els casos i en la forma establits en la Llei de Règim Jurídic de les Administracions Públiques i del Procediment Administratiu Comú, a partir del moment de la publicació i del de la convocatòria.   
Quinze. Legislació aplicable  
De forma supletòria, s'aplicarà el que disposa el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local; el Decret 19/2003, de 4 de març, del Consell de la Generalitat, pel qual es regula la Norma Marc sobre Estructura, Organització i Funcionament dels Cossos de Policia Local de la Comunitat Valenciana; la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana; el Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana; l'Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, i; les ordes de 23 de novembre de 2005, de la Conselleria de Justícia, Interior i Administracions Públiques, per les quals s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana i s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, respectivament.  
ANNEX  
Temari  
Grup I. Dret constitucional i administratiu.  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. El referendament.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El govern. Relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.  
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El Reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia.  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.   
Tema 12. Òrgans col·legiats de govern. L'Ajuntament Ple. La Comissió de Govern. Òrgans consultius i participatius: Les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local.ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i sociologia.  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.   
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Tema 31. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió.). Regles bàsiques per a l'exercici del comandament. Activitats més característiques del comandament.  
Tema 32. Característiques del comandament. Funcions del comandament (planificar, executar, organitzar, coordinar.). Estils de manar. Aspectes que distingixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació cap-subordinat. Les reunions.  
Tema 33. Presa de decisions. El procés de decisió. Graella de direcció. Poder i autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó del càrrec amb els subordinats. Deures amb la seua organització.  
Grup IV. Policia de trànsit i circulació  
Tema 34. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.  
Tema 35. La normativa sobre trànsit, circulació de vehicles de motor i seguretat vial: la llei de bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.  
Tema 36. El Reglament General de Circulació. Estructura. Principals normes de circulació.  
Tema 37. El Reglament General de Conductors. Normes generals Classes dels permisos de conduir i els seus requisits. Validesa. Equivalències.  
Tema 38. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 39. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 40. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 42. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 43. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V. Temes locals.  
Tema 44. Ressenya històrica del municipi.  
Tema 45. Guia de carrers i terme municipal  
Tema 46. Costums i festejos locals.  
Cosa que es fa pública perquè en prengueu coneixement.  
Benijófar, 16 de maig de 2006.. L'alcalde president: José Luis González Sánchez.  
 Ajuntament de Burjassot